title: Odluka Vijeća (EU) 2018/1062 od 16. srpnja 2018. o stajalištu koje treba zauzeti, u ime Europske unije, u okviru Zajedničkog odbora CETA-e osnovanog Sveobuhvatnim gospodarskim i trgovinskim sporazumom između Kanade, s jedne strane, i Europske unije i njezinih država članica, s druge strane, u pogledu donošenja poslovnika Zajedničkog odbora CETA-e i specijaliziranih odbora

text:
                  27.7.2018

                  HR

                  Službeni list Europske unije

                  L 190/13

         ODLUKA VIJEĆA (EU) 2018/1062
         od 16. srpnja 2018.
         o stajalištu koje treba zauzeti, u ime Europske unije, u okviru Zajedničkog odbora CETA-e osnovanog Sveobuhvatnim gospodarskim i trgovinskim sporazumom između Kanade, s jedne strane, i Europske unije i njezinih država članica, s druge strane, u pogledu donošenja poslovnika Zajedničkog odbora CETA-e i specijaliziranih odbora
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91., u vezi s člankom 100. stavkom 2., člankom 207. stavkom 4. prvim podstavkom i člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Odlukom Vijeća (EU) 2017/37 (1) predviđa se potpisivanje, u ime Europske unije, Sveobuhvatnoga gospodarskog i trgovinskog sporazuma (CETA) između Kanade, s jedne strane, i Europske unije i njezinih država članica, s druge strane („Sporazum”). Sporazum je potpisan 30. listopada 2016.

                     (2)

                     Odlukom Vijeća (EU) 2017/38 (2) predviđa se privremena primjena dijelova Sporazuma, uključujući uspostavu Zajedničkog odbora CETA-e i specijaliziranih odbora. Sporazum se privremeno primjenjuje od 21. rujna 2017.

                     (3)

                     Na temelju članka 26.1. stavka 4. točkom (d) Sporazuma Zajednički odbor CETA-e donosi svoj poslovnik.

                     (4)

                     Na temelju članka 26.2. stavka 4. Sporazuma specijalizirani odbori utvrđuju i mijenjaju vlastiti poslovnik ako to smatraju primjerenim.

                     (5)

                     Kako je utvrđeno Sporazumom, Zajednički odbor CETA-e treba na svojem prvom sastanku donijeti svoj poslovnik.

                     (6)

                     Osim ako specijalizirani odbori odluče drukčije na temelju članka 26.2. stavka 4., taj se poslovnik primjenjuje mutatis mutandis na specijalizirane odbore.

                     (7)

                     Stoga je kako bi se osigurala djelotvorna provedba Sporazuma primjereno utvrditi stajalište koje treba zauzeti u ime Unije u Zajedničkom odboru CETA-e na temelju priloženog nacrta odluke Zajedničkog odbora CETA-e o njegovu poslovniku,

               DONIJELO JE OVU ODLUKU:

            Članak 1.
            Stajalište koje treba zauzeti, u ime Unije, na prvom sastanku Zajedničkog odbora CETA-e osnovanog Sveobuhvatnim gospodarskim i trgovinskim sporazumom (CETA) između Kanade, s jedne strane, i Europske unije i njezinih država članica, s druge strane, u pogledu poslovnika Zajedničkog odbora CETA-e i specijaliziranih odbora, temelji se na nacrtu odluke Zajedničkog odbora CETA-e priloženom ovoj Odluci.

            Članak 2.
            Ova je Odluka upućena Komisiji.

            Sastavljeno u Bruxellesu 16. srpnja 2018.

                  Za Vijeće

                  Predsjednica

               J. BOGNER-STRAUSS

            (1)  Odluka Vijeća (EU) 2017/37 od 28. listopada 2016. o potpisivanju, u ime Europske unije, Sveobuhvatnoga gospodarskog i trgovinskog sporazuma (CETA) između Kanade, s jedne strane, i Europske unije i njezinih država članica, s druge strane (SL L 11, 14.1.2017., str. 1.).

            (2)  Odluka Vijeća (EU) 2017/38 od 28. listopada 2016. o privremenoj primjeni Sveobuhvatnoga gospodarskog i trgovinskog sporazuma (CETA) između Kanade, s jedne strane, i Europske unije i njezinih država članica, s druge strane (SL L 11, 14.1.2017., str. 1080.).

            NACRT
            ODLUKE br. […/2018] ZAJEDNIČKOG ODBORA CETA-e
            od …
            o donošenju vlastitog poslovnika i poslovnika specijaliziranih odbora
            ZAJEDNIČKI ODBOR CETA-e,
            uzimajući u obzir Sveobuhvatni gospodarski i trgovinski sporazum (CETA) između Kanade, s jedne strane, i Europske unije i njezinih država članica, s druge strane, a posebno njegov članak 26.1. stavak 4. točku (d) i članak 26.2. stavak 4.,
            budući da:

                        (1)

                        U skladu s člankom 30.7. stavkom 3. Sporazuma dijelovi Sporazuma privremeno se primjenjuju od 21. rujna 2017.;

                        (2)

                        U skladu s člankom 26.1. stavkom 4. točkom (d) Sporazuma Zajednički odbor CETA-e treba donijeti svoj poslovnik;

                        (3)

                        U skladu s člankom 26.2. stavkom 4. Sporazuma specijalizirani odbori utvrđuju i mijenjaju vlastiti poslovnik ako to smatraju primjerenim;

                  ODLUČIO JE:
            Donosi se poslovnik Zajedničkog odbora CETA-e i njegovih specijaliziranih odbora, kako je utvrđen u Prilogu.

               Sastavljeno u … …

                     Za Zajednički odbor CETA-e

                     Supredsjednici

            PRILOG
            POSLOVNIK ZAJEDNIČKOG ODBORA CETA-e

               Pravilo 1.
               Sastav i predsjedatelj

                  1.   Zajednički odbor CETA-e koji je osnovan u skladu s člankom 26.1. Sveobuhvatnog gospodarskog i trgovinskog sporazuma (CETA) između Kanade, s jedne strane, i Europske unije i njezinih država članica, s druge strane („Sporazum”) obavljat će svoje dužnosti kako je predviđeno u članku 26.1. Sporazuma i snositi odgovornost za provedbu i primjenu Sporazuma te promicati njegove opće ciljeve.

                  2.   U skladu s člankom 26.1. stavkom 1. Sporazuma Zajednički odbor CETA-e sastavljen je od predstavnika stranaka Sporazuma (u daljnjem tekstu „članovi Zajedničkog odbora CETA-e”) i njime supredsjedaju ministar za međunarodnu trgovinu Kanade i član Europske komisije odgovoran za trgovinu. Supredsjedatelje mogu zastupati njihovi zamjenici kako je predviđeno u članku 26.1. stavku 1. Sporazuma.

                  3.   Stranke ovog poslovnika jesu one navedene u članku 1.1. Sporazuma.

               Pravilo 2.
               Zastupanje

                  1.   Svaka stranka Sporazuma obavijestit će drugu stranku Sporazuma o popisu svojih članova u Zajedničkom odboru CETA-e. Popis će voditi i ažurirati Tajništvo Zajedničkog odbora CETA-e.

                  2.   Ako supredsjedatelj Zajedničkog odbora CETA-e ne može prisustvovati sastanku, može ga zastupati zamjenik. O tom će imenovanju supredsjedatelj ili njegov zamjenik obavijestiti drugog supredsjedatelja i relevantnu kontaktnu točku što je ranije moguće prije sastanka.

                  3.   Zamjenik supredsjedatelja Zajedničkog odbora CETA-e ostvarivat će prava tog supredsjedatelja u mjeri utvrđenoj imenovanjem. Podrazumijeva se da u ovom poslovniku daljnja upućivanja na članove i supredsjedatelje Zajedničkog odbora CETA-e uključuju i zamjenike.

               Pravilo 3.
               Tajništvo Zajedničkog odbora CETA-e
               Kontaktne točke za CETA-u koje su utvrdile stranke Sporazuma u skladu s člankom 26.5. Sporazuma djelovat će kao Tajništvo Zajedničkog odbora CETA-e.

               Pravilo 4.
               Sastanci

                  1.   U skladu s člankom 26.1. stavkom 2. Sporazuma Zajednički odbor CETA-e sastaje se jednom godišnje ili na zahtjev bilo koje stranke Sporazuma. Sastanci će se održavati naizmjence u Bruxellesu i Ottawi, osim ako supredsjedatelji odluče drukčije.

                  2.   U skladu s člankom 26.6. stavkom 1. Sporazuma sastanci Zajedničkog odbora CETA-e mogu se održavati putem videokonferencije ili telekonferencije.

                  3.   Svaki sastanak Zajedničkog odbora CETA-e sazvat će Tajništvo Zajedničkog odbora CETA-e u vrijeme i na mjestu koje su dogovorile stranke Sporazuma. Kako je predviđeno člankom 26.6. stavkom 2. stranke Sporazuma nastoje se sastati u roku od 30 dana od dana kada jedna stranka Sporazuma primi zahtjev za sastanak od druge stranke Sporazuma.

               Pravilo 5.
               Delegiranje
               Članove Zajedničkog odbora CETA-e mogu pratiti državni dužnosnici. Prije svakog sastanka supredsjedatelje Zajedničkog odbora CETA-e obavijestit će se o predviđenom sastavu delegacije svake stranke Sporazuma.

               Pravilo 6.
               Dokumenti
               Ako se rasprave Zajedničkog odbora CETA-e zasnivaju na pisanim popratnim dokumentima, ti će se dokumenti označiti brojevima te će ih Tajništvo Zajedničkog odbora CETA-e proslijediti kao dokumente Zajedničkog odbora CETA-e.

               Pravilo 7.
               Korespondencije

                  1.   Korespondencija naslovljena na supredsjedatelje Zajedničkog odbora CETA-e proslijedit će se Tajništvu Zajedničkog odbora CETA-e radi upućivanja, prema potrebi, članovima Zajedničkog odbora CETA-e.

                  2.   Korespondenciju supredsjedatelja Zajedničkog odbora CETA-e Tajništvo Zajedničkog odbora CETA-e poslat će primateljima i označiti brojevima te će je, prema potrebi, uputiti drugim članovima Zajedničkog odbora CETA-e.

               Pravilo 8.
               Dnevni red sastanaka

                  1.   Tajništvo Zajedničkog odbora CETA-e sastavit će privremeni dnevni red za svaki sastanak. Dnevni red proslijedit će se, zajedno s relevantnim dokumentima, članovima Zajedničkog odbora CETA-e, uključujući supredsjedatelje, najkasnije 15 kalendarskih dana prije početka sastanka.

                  2.   Privremeni dnevni red sadržavat će točke u pogledu kojih je Tajništvo Zajedničkog odbora CETA-e zaprimilo zahtjev od stranke Sporazuma za uvrštavanje u dnevni red, zajedno s relevantnim dokumentima, najkasnije 21 dan prije početka sastanka.

                  3.   Supredsjedatelji Zajedničkog odbora CETA-e objavit će zajednički odobrenu verziju privremenog dnevnog reda Zajedničkog odbora CETA-e prije održavanja sastanka podložno primjeni članka 26.4.

                  4.   Sporazuma. Zajednički odbor CETA-e donijet će dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako stranke Sporazuma tako odluče.

                  5.   Supredsjedatelji Zajedničkog odbora CETA-e na temelju uzajamne suglasnosti mogu pozvati promatrače, uključujući predstavnike drugih tijela stranaka Sporazuma ili neovisne stručnjake, da prisustvuju sastancima odbora kako bi pružili informacije o određenim pitanjima.

                  6.   Supredsjedatelji Zajedničkog odbora CETA-e na temelju uzajamne suglasnosti mogu skratiti ili produljiti rokove navedene u stavcima 1. i 2. kako bi uzeli u obzir zahtjeve određenog slučaja.

               Pravilo 9.
               Zapisnik

                  1.   Osim ako stranke na temelju uzajamne suglasnosti odluče drukčije, Tajništvo Zajedničkog odbora CETA-e sastavit će nacrt zapisnika sa svakog sastanka obično u roku od 21 dana od završetka sastanka.

                  2.   U zapisniku će se, u pravilu, sažeto navesti svaka točka dnevnog reda i prema potrebi navesti:

                              a)

                              dokumenti podneseni Zajedničkom odboru CETA-e;

                              b)

                              izjave čije je uključivanje u zapisnik zatražio član Zajedničkog odbora CETA-e; i

                              c)

                              donesene odluke, dane preporuke, dogovorene zajedničke izjave i doneseni operativni zaključci o određenim točkama.

                  3.   Zapisnik će sadržavati popis imena, titula i članstava svih pojedinaca koji su prisustvovali sastanku u bilo kojem svojstvu.

                  4.   Zapisnik će supredsjedatelji odobriti u pisanom obliku u roku od 28 dana od datuma sastanka ili do drugog datuma koji su dogovorile stranke Sporazuma. Nakon odobravanja, kontaktne točke Tajništva Zajedničkog odbora CETA-e potpisat će dva primjerka zapisnika i svaka će stranka Sporazuma primiti jedan izvorni primjerak tih dokumenata. Stranke mogu odlučiti da se potpisivanjem i razmjenom elektroničkih kopija ispunjava taj zahtjev. Primjerci potpisanog zapisnika proslijedit će se članovima Zajedničkog odbora CETA-e.

                  5.   Tajništvo Zajedničkog odbora CETA-e pripremit će i sažetak zapisnika. Nakon što odobre tekst sažetka, supredsjedatelji Zajedničkog odbora objavit će sažetak zapisnika podložno primjeni članka 26.4. Sporazuma.

               Pravilo 10.
               Odluke i preporuke

                  1.   Zajednički odbor CETA-e donosi odluke u vezi sa svim pitanjima u slučajevima predviđenima ovim Sporazumom, a može donositi i odgovarajuće preporuke. Zajednički odbor CETA-e odlučuje na temelju uzajamne suglasnosti, kako je predviđeno u članku 26.3. stavku 3. Sporazuma.

                  2.   U razdoblju između sastanaka Zajednički odbor CETA-e može donositi odluke ili preporuke pisanim postupkom ako stranke Sporazuma tako odluče na temelju uzajamne suglasnosti. U tu će svrhu supredsjedatelji proslijediti tekst prijedloga pisanim putem članovima Zajedničkog odbora CETA-e u skladu s pravilom 7. te će članovima dati rok za iznošenje zabrinutosti ili željenih izmjena. Po isteku roka, doneseni prijedlozi priopćit će se u skladu s pravilom 7. i unijeti u zapisnik sa sljedećeg sastanka.

                  3.   Ako Zajednički odbor CETA-e u skladu sa Sporazumom ima ovlasti donositi odluke, preporuke ili tumačenja, takvi će se akti ovisno o slučaju nazivati „odluka”, „preporuka” ili „tumačenje”. Tajništvo Zajedničkog odbora CETA-e svaku će odluku, preporuku ili tumačenje označiti serijskim brojem, datumom donošenja i opisom predmeta. U svakoj odluci bit će predviđen datum njezina stupanja na snagu, podložno zaključenju svih potrebnih unutarnjih zahtjeva i postupaka.

                  4.   Sve će odluke, preporuke ili tumačenja potpisati supredsjedatelji Zajedničkog odbora CETA-e.

                  5.   Stranke Sporazuma osigurat će da se odluke, preporuke ili tumačenja koje je donio Zajednički odbor CETA-e objavljuju.

                  6.   U slučaju odluka Zajedničkog odbora CETA-e o izmjeni protokola i prilogâ Sporazumu u skladu s člankom 30.2. stavkom 2. Sporazuma, sve jezične verzije jednako su vjerodostojne kako je predviđeno u članku 30.11. Sporazuma.

               Pravilo 11.
               Javnost i povjerljivost

                  1.   Osim ako je Sporazumom ili odlukom supredsjedatelja drukčije određeno, sastanci Zajedničkog odbora CETA-e neće biti otvoreni za javnost.

                  2.   Ako stranka Sporazuma Zajedničkom odboru CETA-e ili nekom od specijaliziranih odbora ili drugom tijelu uspostavljenom u skladu sa Sporazumom dostavi informacije koje se smatraju povjerljivima ili zaštićenima od objavljivanja u skladu s njezinim zakonima i propisima, druga stranka Sporazuma s tim informacijama postupa kao s povjerljivim informacijama u skladu s člankom 26.4. Sporazuma.

               Pravilo 12.
               Jezici

                  1.   Službeni jezici Zajedničkog odbora CETA-e bit će službeni jezici stranaka Sporazuma.

                  2.   Radni jezici Zajedničkog odbora CETA-e bit će engleski i/ili francuski. Osim ako supredsjedatelji odluče drukčije, Zajednički odbor CETA-e u pravilu će svoje rasprave temeljiti na dokumentima sastavljenima na tim jezicima.

               Pravilo 13.
               Troškovi

                  1.   Svaka stranka Sporazuma podmirit će troškove koji joj nastanu na temelju sudjelovanja na sastancima Zajedničkog odbora CETA-e.

                  2.   Troškove povezane s organizacijom sastanaka i umnožavanjem dokumenata snosit će stranka Sporazuma koja je domaćin sastanka.

                  3.   Troškove povezane s usmenim prevođenjem na sastancima na radne jezike Zajedničkog odbora CETA-e i s tih jezika snosit će stranka Sporazuma koja je domaćin sastanka. Stranka Sporazuma koja zatraži usmeno i pismeno prevođenje na jezike koji nisu radni jezici navedeni u pravilu 12. ili s tih jezika te usluge mora platiti.

               Pravilo 14.
               Specijalizirani odbori i druga tijela

                  1.   U skladu s člankom 26.1. stavkom 4. točkom (b) Sporazuma Zajednički odbor CETA-e nadzire rad svih specijaliziranih odbora i drugih tijela osnovanih na temelju Sporazuma.

                  2.   Zajednički odbor CETA-e obavijestit će se pisanim putem o kontaktnim točkama koje su odredili specijalizirani odbori ili druga tijela osnovana na temelju Sporazuma. Sva relevantna korespondencija, dokumenti i komunikacija o provedbi Sporazuma među kontaktnim točkama pojedinog specijaliziranog odbora istodobno će se proslijediti Tajništvu Zajedničkog odbora CETA-e.

                  3.   U skladu s člankom 26.2. stavkom 6. specijalizirani odbori izvješćuju Zajednički odbor CETA-e o rezultatima i zaključcima svakog sastanka.

                  4.   Osim ako specijalizirani odbori odluče drukčije u skladu s člankom 26.2. stavkom 4. Sporazuma, ovaj će se poslovnik primjenjivati mutatis mutandis na specijalizirane odbore i druga tijela osnovana Sporazumom.


Odluka Komisije od 03/08/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8786 - APG Asset Management / DV4 / Qatari Diar Europe LLP) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka (EU, Euratom) 2018/1150 Predstavnika vlada država članica od 25. srpnja 2018. o imenovanju suca Suda

text:
                  20.8.2018

                  HR

                  Službeni list Europske unije

                  L 209/1

         ODLUKA (EU, Euratom) 2018/1150 PREDSTAVNIKA VLADA DRŽAVA ČLANICA
         od 25. srpnja 2018.
         o imenovanju suca Suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 253. i 255.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
         budući da:

                     (1)

                     Mandati četrnaestoro sudaca i petero nezavisnih odvjetnika Suda istječu 6. listopada 2018. Potrebno je provesti imenovanja za popunjavanje tih mjesta za razdoblje koje započinje 7. listopada 2018.

                     (2)

                     Mandat sudaca i nezavisnih odvjetnika traje šest godina.

                     (3)

                     G. Nuno José CARDOSO DA SILVA PIÇARRA predložen je kao kandidat za mjesto suca Suda.

                     (4)

                     Odbor uspostavljen člankom 255. Ugovora o funkcioniranju Europske unije dostavio je mišljenje o prikladnosti g. Nune Joséa CARDOSA DA SILVE PIÇARRA za obnašanje dužnosti suca Suda,

               DONIJELI SU OVU ODLUKU:

            Članak 1.
            G. Nuno José CARDOSO DA SILVA PIÇARRA imenuje se sucem Suda za razdoblje od 7. listopada 2018. do 6. listopada 2024.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 25. srpnja 2018.

                  Predsjednik

               N. MARSCHIK


Odluka Komisije od 30/08/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8982 - Ivanhoe Cambridge / Public Sector Pension Investment Board / LPs) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Komisije (EU) 2018/1222 оd 5. rujna 2018. o predloženoj građanskoj inicijativi pod nazivom „End the Cage Age” (priopćeno pod brojem dokumenta C(2018) 5829)

text:
                  10.9.2018

                  HR

                  Službeni list Europske unije

                  L 227/7

         ODLUKA KOMISIJE (EU) 2018/1222
         оd 5. rujna 2018.
         o predloženoj građanskoj inicijativi pod nazivom „End the Cage Age”

               (priopćeno pod brojem dokumenta C(2018) 5829)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „End the Cage Age” odnosi se na sljedeće: „Stotine milijuna uzgajanih životinja u EU-u većinu se života drže u kavezima i zbog toga uvelike pate. Pozivamo Europsku komisiju da okonča to nehumano postupanje prema uzgajanim životinjama.”

                     (2)

                     Ciljevi su predložene građanske inicijative sljedeći: „Kavezi svake godine velikom broju uzgajanih životinja nanose patnju. Okrutni su i nepotrebni jer su sustavi uzgoja bez kaveza, koji pružaju veću dobrobit, održivi. Komisija se stoga poziva da predloži pravne akte kojima će se zabraniti uporaba: kaveza za kokoši nesilice, kuniće, mlade kokoši, roditeljska jata teških pasmina peradi, roditeljska jata lakih pasmina peradi, prepelice, patke i guske; odjeljaka za prasenje krmača; staja za krmače, ako već nisu zabranjene; pojedinačnih obora za telad, ako već nisu zabranjeni.”

                     (3)

                     Ugovorom o Europskoj uniji (UEU) jača se status građana Unije i dodatno poboljšava demokratsko funkcioniranje Unije tako što se, među ostalim, svakom građaninu jamči pravo na sudjelovanje u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i proporcionalni vrsti građanske inicijative kako bi se njima potaknulo sudjelovanje građana, a Unija učinila dostupnijom.

                     (5)

                     Pravni akt Unije radi provedbe Ugovorâ može se donijeti radi utvrđivanja odredaba potrebnih za provođenje ciljeva zajedničke poljoprivredne politike, uključujući zabranu stavljanja u kaveze u kontekstu poljoprivredne proizvodnje, na temelju članka 43. stavka 2. UFEU-a.

                     (6)

                     Predložena građanska inicijativa, u mjeri u kojoj je njezin cilj da Komisija predloži pravni akt kojim se utvrđuju zabrane koje se odnose na poljoprivrednu proizvodnju, nije očito izvan okvira ovlasti Komisije da podnese prijedlog pravnog akta Unije radi provedbe Ugovorâ u skladu s člankom 4. stavkom 2. točkom (b) Uredbe.

                     (7)

                     Nadalje, osnovan je građanski odbor i imenovane su osobe za kontakt u skladu s člankom 3. stavkom 2. Uredbe, a predložena građanska inicijativa nije očito uvredljiva, isprazna i uznemirujuća niti u očitoj suprotnosti s vrijednostima Unije utvrđenima u članku 2. UEU-a.

                     (8)

                     Stoga bi predloženu građansku inicijativu pod nazivom „End the Cage Age” trebalo registrirati,

               DONIJELA JE OVU ODLUKU:

            Članak 1.

               1.   Registrira se predložena građanska inicijativa pod nazivom „End the Cage Age”.

               2.   Izjave o potpori za predloženu građansku inicijativu mogu se prikupljati na temelju pretpostavke da je njezin cilj da Komisija predloži pravni akt kojim se utvrđuju zabrane koje se odnose na poljoprivrednu proizvodnju.

            Članak 2.
            Ova Odluka stupa na snagu 11. rujna 2018.

            Članak 3.
            Ova je Odluka upućena organizatorima (članovima građanskog odbora) predložene građanske inicijative pod nazivom „End the Cage Age”, koje kao osobe za kontakt zastupaju Léopoldine CHARBONNEAUX i Olga KIKOU.

            Sastavljeno u Bruxellesu 5. rujna 2018.

                  Za Komisiju

               Frans TIMMERMANS

                  Potpredsjednik

            (1)  SL L 65, 11.3.2011., str. 1.


Odluka Komisije od 27/07/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8435 - FMC / DUPONT DIVESTMENT BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2018/1256 od 18. rujna 2018. o imenovanju zamjenika člana Odbora regija, kojeg je predložila Savezna Republika Njemačka

text:
                  20.9.2018

                  HR

                  Službeni list Europske unije

                  L 237/11

         ODLUKA VIJEĆA (EU) 2018/1256
         od 18. rujna 2018.
         o imenovanju zamjenika člana Odbora regija, kojeg je predložila Savezna Republika Njemačka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog njemačke vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto zamjenika člana Odbora regija postalo je slobodno istekom mandata g. Svena AMBROSYJA,

               DONIJELO JE OVU ODLUKU:

            Članak 1.
            Sljedeća osoba imenuje se zamjenikom člana Odbora regija do kraja tekućeg mandata koji istječe 25. siječnja 2020.:

                        —

                        g. Oliver SCHENK, Chef der Staatskanzlei und Staatsminister für Bundes- und Europaangelegenheiten (Freistaat Sachsen).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka (EU) 2018/1309 Europskog parlamenta od 18. travnja 2018. o razrješnici za izvršenje općeg proračuna Europske unije za financijsku godinu 2016., dio I. – Europski parlament

text:
               3.10.2018

               HR

               Službeni list Europske unije

               L 248/1

      ODLUKA (EU) 2018/1309 EUROPSKOG PARLAMENTA
      od 18. travnja 2018.
      o razrješnici za izvršenje općeg proračuna Europske unije za financijsku godinu 2016., dio I. – Europski parlament
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2016. (1),

                  —

                  uzimajući u obzir konsolidirane godišnje financijske izvještaje Europske unije za financijsku godinu 2016. (COM(2017) 365 – C8-0248/2017) (2),

                  —

                  uzimajući u obzir izvješće o proračunskom i financijskom upravljanju za financijsku godinu 2016., dio I. – Europski parlament (3),

                  —

                  uzimajući u obzir godišnje izvješće unutarnjeg revizora za financijsku godinu 2016.,

                  —

                  uzimajući u obzir godišnje izvješće Revizorskog suda o izvršenju proračuna za financijsku godinu 2016., s odgovorima institucija (4),

                  —

                  uzimajući u obzir izjavu o jamstvu (5) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2016., u skladu s člankom 287. Ugovora o funkcioniranju Europske unije,

                  —

                  uzimajući u obzir članak 314. stavak 10. i članak 318. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 164., 165. i 166.,

                  —

                  uzimajući u obzir Odluku Predsjedništva od 16. lipnja 2014. o internom pravilniku o izvršenju proračuna Europskog parlamenta (7), a posebno njezin članak 22.,

                  —

                  uzimajući u obzir članak 94. i članak 98. stavak 3. Poslovnika te Prilog IV. Poslovniku,

                  —

                  uzimajući u obzir izvješće Odbora za proračunski nadzor (A8-0105/2018),

                  A.

                  budući da je predsjednik 28. lipnja 2017. usvojio financijske izvještaje Parlamenta za financijsku godinu 2016.;

                  B.

                  budući da je glavni tajnik, kao dužnosnik za ovjeravanje na osnovi delegiranja ovlasti, 10. srpnja 2017. potvrdio svoje razumno jamstvo da su sredstva dodijeljena proračunu Parlamenta upotrijebljena u svrhu za koju su namijenjena i u skladu s načelom dobrog financijskog upravljanja te da uspostavljeni postupci kontrole daju potrebna jamstva u vezi sa zakonitošću i pravilnošću povezanih transakcija;

                  C.

                  budući da se člankom 166. stavkom 1. Uredbe (EU, Euratom) br. 966/2012 od svake institucije Unije zahtijeva da poduzme potrebne mjere u skladu s primjedbama iz odluke Parlamenta o razrješnici;

                  1.

                  daje svojem predsjedniku razrješnicu za izvršenje proračuna Europskog parlamenta za financijsku godinu 2016.

                  2.

                  iznosi svoje primjedbe u Rezoluciji u nastavku;

                  3.

                  nalaže svojem predsjedniku da ovu Odluku i Rezoluciju, koja je njezin sastavni dio, proslijedi Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL L 48, 24.2.2016.

         (2)  SL C 323, 28.9.2017., str. 1.

         (3)  SL C 266, 11.8.2017., str. 1.

         (4)  SL C 322, 28.9.2017., str. 1.

         (5)  SL C 322, 28.9.2017., str. 10.

         (6)  SL L 298, 26.10.2012., str. 1.

         (7)  PE 422.541/Bur.


title: Odluka Vijeća (EU) 2018/1561 od 15. listopada 2018. o stajalištu koje treba zauzeti u ime Europske unije u okviru Odbora za SGP osnovanog na temelju Privremenog sporazuma s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane, u pogledu donošenja odluke Odbora za SGP u vezi s pristupanjem Republike Hrvatske Europskoj uniji

text:
                  18.10.2018

                  HR

                  Službeni list Europske unije

                  L 261/23

         ODLUKA VIJEĆA (EU) 2018/1561
         od 15. listopada 2018.
         o stajalištu koje treba zauzeti u ime Europske unije u okviru Odbora za SGP osnovanog na temelju Privremenog sporazuma s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane, u pogledu donošenja odluke Odbora za SGP u vezi s pristupanjem Republike Hrvatske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije („UFEU”), a posebno njegov članak 207. i članak 218. stavak 9.,
         uzimajući u obzir Privremeni sporazum s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane („Sporazum”) (1),
         uzimajući u obzir prijedlog Europske komisije,
         budući da:

                     (1)

                     Sporazum je potpisan u ime Unije 15. siječnja 2009. na temelju Odluke Vijeća 2009/152/EZ (2) i privremeno se primjenjuje od 4. kolovoza 2014.

                     (2)

                     Ugovor o pristupanju Republike Hrvatske Uniji potpisan je 9. prosinca 2011. i stupio je na snagu 1. srpnja 2013.

                     (3)

                     Republika Hrvatska pristupila je Sporazumu 8. studenoga 2017. polaganjem svojeg Akta o pristupanju.

                     (4)

                     Na temelju članka 102. Sporazuma Odbor za SGP može odlučiti o izmjenama koje bi mogle biti potrebne zbog pristupanja novih država članica Uniji.

                     (5)

                     Primjereno je utvrditi stajalište koje treba zauzeti u ime Unije u pogledu donošenja odluke Odbora za SGP na njegovom godišnjem sastanku o izmjenama Sporazuma koje su potrebne zbog pristupanja Republike Hrvatske Uniji,

               DONIJELO JE OVU ODLUKU:

            Članak 1.
            Stajalište koje treba zauzeti u ime Europske unije u okviru Odbora za SGP osnovanog na temelju Prijelaznog sporazuma s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane na njegovom godišnjem sastanku u vezi s pristupanjem Republike Hrvatske Uniji temelji se na nacrtu odluke Odbora za SGP priloženom ovoj Odluci.

            Članak 2.
            Odluka Odbora za SGP nakon donošenja objavljuje se u Službenom listu Europske unije.

            Sastavljeno u Luxembourgu 15. listopada 2018.

                  Za Vijeće

                  Predsjednica

               F. MOGHERINI

            (1)  SL L 57, 28.2.2009., str. 2.

            (2)  Odluka Vijeća 2009/152/EZ od 20. studenoga 2008. o potpisivanju i privremenoj primjeni Privremenog sporazuma s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane (SL L 57, 28.2.2009., str. 1.).

            NACRT
            ODLUKA br. …/2018 ODBORA ZA SGP
            osnovanog na temelju Privremenog sporazuma s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane
            od …
            u vezi s pristupanjem Republike Hrvatske Europskoj uniji
            ODBOR ZA SGP,
            uzimajući u obzir Privremeni sporazum s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane ( „Sporazum”), potpisan u Bruxellesu 15. siječnja 2009., koji se privremeno primjenjuje od 4. kolovoza 2014., a posebno njegove članke 100., 102. i 107.,
            uzimajući u obzir Ugovor o pristupanju Republike Hrvatske Europskoj uniji („Unija”) te Akt o pristupanju Sporazumu koji je Republika Hrvatska položila 8. studenoga 2017.,
            budući da:

                        (1)

                        Na temelju Sporazuma i ove Odluke stranku Srednja Afrika čini Republika Kamerun.

                        (2)

                        Sporazum se primjenjuje, s jedne strane, na područja na kojima se primjenjuje Ugovor o funkcioniranju Europske unije te pod uvjetima utvrđenima u tom Ugovoru i, s druge strane, na državno područje Republike Kamerun.

                        (3)

                        Na temelju članka 102. stavka 3. Sporazuma Odbor za SGP može odlučiti o bilo kakvim izmjenama koje bi mogle biti potrebne zbog pristupanja novih država članica Uniji,

                  DONIO JE OVU ODLUKU:

               Članak 1.
               Republika Hrvatska, kao stranka Sporazuma, jednako kao i ostale države članice Unije donosi i prima na znanje tekst Sporazuma te priloge, protokole i izjave priložene tom Sporazumu.

               Članak 2.
               Članak 107. Sporazuma zamjenjuje se sljedećim:

                     „Članak 107.
                     Vjerodostojni tekstovi
                     Ovaj je Sporazum sastavljen u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.”.

               Članak 3.
               Unija dostavlja Republici Kamerun tekst Sporazuma na hrvatskom jeziku.

               Članak 4.

                  1.   Odredbe Sporazuma primjenjuju se na robu izvezenu iz Republike Kamerun u Republiku Hrvatsku ili iz Republike Hrvatske u Republiku Kamerun koja zadovoljava pravila o podrijetlu koja su na snazi na području stranaka Sporazuma te je 4. kolovoza 2014. bila u provozu ili privremeno pohranjena u carinskom skladištu ili slobodnoj zoni u Republici Kamerun ili u Republici Hrvatskoj.

                  2.   U slučajevima iz stavka 1. odobrava se povlašteno postupanje, podložno podnošenju carinskim tijelima zemlje uvoznice, u roku od četiri mjeseca od datuma stupanja na snagu ove Odluke, dokaza o podrijetlu koji su naknadno izdala carinska tijela zemlje izvoznice.

               Članak 5.
               Republika Kamerun se obvezuje da u vezi s pristupanjem Republike Hrvatske Uniji neće isticati nikakva potraživanja, zahtjeve ni pravna sredstva te da neće izmijeniti ni povući bilo koju koncesiju u skladu s člankom XXIV. stavkom 6. i člankom XXVIII. Općeg sporazuma o carinama i trgovini („GATT”) iz 1994. ili člankom XXI. Općeg sporazuma o trgovini uslugama („GATS”).

               Članak 6.
               Ova Odluka stupa na snagu na dan potpisivanja.
               Međutim, članci 3. i 4. primjenjuju se od 4. kolovoza 2014.

               Sastavljeno u …

                     Za Republiku Kamerun

                     Za Europsku uniju


title: Odluka Vijeća (EU) 2018/1572 od 15. listopada 2018. o primjeni u Uniji pravilnika br. 9, 63 i 92 Gospodarske komisije Ujedinjenih naroda za Europu (UNECE) o jedinstvenim odredbama o homologaciji vozila na tri kotača, mopeda i zamjenskih sustava za prigušivanje ispuha za vozila kategorije L s obzirom na emisiju zvuka

text:
                  19.10.2018

                  HR

                  Službeni list Europske unije

                  L 262/55

         ODLUKA VIJEĆA (EU) 2018/1572
         od 15. listopada 2018.
         o primjeni u Uniji pravilnika br. 9, 63 i 92 Gospodarske komisije Ujedinjenih naroda za Europu (UNECE) o jedinstvenim odredbama o homologaciji vozila na tri kotača, mopeda i zamjenskih sustava za prigušivanje ispuha za vozila kategorije L s obzirom na emisiju zvuka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegove članke 114. i 207. u vezi s njegovim člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa (2) („Revidirani Sporazum iz 1958.”).

                     (2)

                     Usklađenim zahtjevima iz Pravilnika Gospodarske komisije Ujedinjenih naroda za Europu (UNECE) br. 9 Jedinstvene odredbe o homologaciji vozila kategorija L2, L4 i L5 s obzirom na emisiju buke, Pravilnika UNECE-a br. 63 Jedinstvene odredbe o homologaciji vozila kategorije L1 s obzirom na emisiju buke i Pravilnika UNECE-a br. 92 Jedinstvene odredbe o homologaciji neoriginalnih zamjenskih sustava za prigušivanje ispuha (NORESS) za vozila kategorija L1, L2, L3, L4 i L5 s obzirom na emisiju buke („pravilnici UN-a br. 9, 63 i 92”) nastoje se ukloniti tehničke prepreke trgovini motornim vozilima među ugovornim strankama Revidiranog sporazuma iz 1958. te osigurati da ta vozila nude visoku razinu sigurnosti i zaštite okoliša. Vozila kategorije L obuhvaćaju laka vozila kao što su bicikli s pomoćnim motorom, mopedi na dva ili tri kotača, motocikli s bočnom prikolicom i bez nje, tricikli i četverocikli.

                     (3)

                     Uredbom (EU) br. 168/2013 Europskog parlamenta i Vijeća (3) i Delegiranom uredbom Komisije (EU) br. 134/2014 (4) nalaže se donošenje dopuštenih razina buke, zahtjeva koji se odnose na zamjenske ispušne sustave i ispitnih postupaka za motorna vozila na dva ili tri kotača i četverocikle.

                     (4)

                     Prilozi IV., V. i VI. Uredbi (EU) br. 168/2013 i Prilog IX. Uredbi (EU) br. 134/2014 sadržavaju zahtjeve za homologaciju tipa vozila kategorije L s obzirom na dopuštenu razinu buke i ispušni sustav.

                     (5)

                     Na datum pristupanja Revidiranom sporazumu iz 1958. Unija je pristupila nizu pravilnika UN-a navedenih u Prilogu II. Odluci 97/836/EZ; pravilnici UN-a br. 9, 63 i 92 nisu bili na tom popisu.

                     (6)

                     Kako je predviđeno člankom 3. stavkom 3. Odluke 97/836/EZ te na temelju članka 1. stavka 7. Revidiranog sporazuma iz 1958., Unija može odlučiti primjenjivati jedan, neke ili sve pravilnike UN-a kojima nije pristupila u vrijeme svojeg pristupanja Revidiranom sporazumu iz 1958.

                     (7)

                     Budući da su pravilnici UN-a br. 9, 63 i 92 nedavnim izmjenama usklađeni s odgovarajućim tehničkim odredbama uredaba (EU) br. 168/2013 i (EU) br. 134/2014, sad je primjereno da ih Unija primjenjuje kako bi imala zajedničke usklađene zahtjeve na međunarodnoj razini. Time bi se trgovačkim društvima Unije omogućilo da poštuju jedan skup zahtjeva priznatih u cijelom svijetu, osobito u ugovornim strankama Revidiranog sporazuma iz 1958.,

               DONIJELO JE OVU ODLUKU:

            Članak 1.
            Europska unija primjenjuje Pravilnik UNECE-a br. 9 Jedinstvene odredbe o homologaciji vozila kategorija L2, L4 i L5 s obzirom na emisiju buke, Pravilnik UNECE-a br. 63 Jedinstvene odredbe o homologaciji vozila kategorije L1 s obzirom na emisiju buke i Pravilnik UNECE-a br. 92. Jedinstvene odredbe o homologaciji neoriginalnih zamjenskih sustava za prigušivanje ispuha (NORESS) za vozila kategorija L1, L2, L3, L4 i L5 s obzirom na emisiju buke.

            Članak 2.
            Komisija o ovoj Odluci obavješćuje glavnog tajnika Ujedinjenih naroda.

            Članak 3.
            Ova je Odluka upućena Komisiji.

            Sastavljeno u Luxembourgu 15. listopada 2018.

                  Za Vijeće

                  Predsjednica

               E. KÖSTINGER

            (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni na vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).

            (2)  SL L 346, 17.12.1997., str. 81.

            (3)  Uredba (EU) br. 168/2013 Europskog parlamenta i Vijeća od 15. siječnja 2013. o homologaciji i nadzoru tržišta vozila na dva ili tri kotača i četverocikala (SL L 60, 2.3.2013., str. 52.).

            (4)  Delegirana uredba Komisije (EU) br. 134/2014 оd 16. prosinca 2013. o dopuni Uredbe (EU) br. 168/2013 Europskog parlamenta i Vijeća o zahtjevima za učinak na okoliš i učinak pogonske jedinice za vozila na dva ili tri kotača i četverocikle i o izmjeni njezina Priloga V. (SL L 53, 21.2.2014., str. 1.).


Odluka Komisije od 15/06/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8861 - Comcast / Sky) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Komisije (EU) 2018/1701 оd 7. studenoga 2018. o predloženoj građanskoj inicijativi pod nazivom „Obvezno označivanje hrane kao nevegetarijanske, vegetarijanske i veganske” (priopćeno pod brojem dokumenta C(2018) 7300)

text:
                  13.11.2018

                  HR

                  Službeni list Europske unije

                  L 285/80

         ODLUKA KOMISIJE (EU) 2018/1701
         оd 7. studenoga 2018.
         o predloženoj građanskoj inicijativi pod nazivom „Obvezno označivanje hrane kao nevegetarijanske, vegetarijanske i veganske”

               (priopćeno pod brojem dokumenta C(2018) 7300)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Obvezno označivanje hrane kao nevegetarijanske, vegetarijanske i veganske” odnosi se na sljedeće: „označivanje hrane za vegetarijance i vegane”.

                     (2)

                     Ciljevi predložene građanske inicijative odnose se na sljedeće: „Vegetarijanci i vegani diljem EU-a imaju poteškoće s prepoznavanjem odgovarajuće hrane. Prije kupnje prehrambenog proizvoda dobro moramo proučiti popis sastojaka kako bismo ustanovili je li prikladan za nas, pri čemu posebno moramo paziti na sastojke koji bi mogli biti životinjskog ili biljnog podrijetla. Sve je to dodatno otežano činjenicom da EU nema jedinstven jezik. Stoga predlažemo da se uvedu propisi prema kojima će se svi prehrambeni proizvodi morati označiti jednom od tri jednostavne slikovne oznake: nevegetarijansko, vegetarijansko ili vegansko.”

                     (3)

                     Ugovorom o Europskoj uniji (UEU) jača se status građana Unije i dodatno poboljšava demokratsko funkcioniranje Unije tako što se, među ostalim, svakom građaninu jamči pravo na sudjelovanje u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i proporcionalni vrsti građanske inicijative kako bi se njima potaknulo sudjelovanje građana, a Unija učinila dostupnijom.

                     (5)

                     Na temelju članka 114. Ugovora o funkcioniranju Europske unije (UFEU) može se donijeti pravni akt Unije radi provedbe Ugovorâ za usklađivanje odredaba zakona ili drugih propisa u državama članicama čiji je cilj uspostava i funkcioniranje unutarnjeg tržišta.

                     (6)

                     Stoga predložena građanska inicijativa ne izlazi očito izvan okvira ovlasti Komisije da podnese prijedlog pravnog akta Unije za provedbu Ugovorâ u skladu s člankom 4. stavkom 2. točke (b) Uredbe.

                     (7)

                     Nadalje, osnovan je građanski odbor i imenovane su osobe za kontakt u skladu s člankom 3. stavkom 2. Uredbe, a predložena građanska inicijativa nije očito uvredljiva, isprazna i uznemirujuća niti u očitoj suprotnosti s vrijednostima Unije utvrđenima u članku 2. UEU-a.

                     (8)

                     Stoga bi predloženu građansku inicijativu pod nazivom „Obvezno označivanje hrane kao nevegetarijanske, vegetarijanske i veganske” trebalo registrirati,

               DONIJELA JE OVU ODLUKU:

            Članak 1.
            Registrira se predložena građanska inicijativa pod nazivom „Obvezno označivanje hrane kao nevegetarijanske, vegetarijanske i veganske”.

            Članak 2.
            Ova Odluka stupa na snagu 12. studenoga 2018.

            Članak 3.
            Ova je Odluka upućena organizatorima (članovima građanskog odbora) predložene građanske inicijative pod nazivom „Obvezno označivanje hrane kao nevegetarijanske, vegetarijanske i veganske”, koje kao osobe za kontakt zastupaju Madeleina KAY i Stefania DELPRETE.

            Sastavljeno u Bruxellesu 7. studenoga 2018.

                  Za Komisiju

               Frans TIMMERMANS

                  Prvi potpredsjednik

            (1)  SL L 65, 11.3.2011., str. 1.


Odluka Komisije od 15/11/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9132 - CDC Habitat / SwissLife REIM / ICF Novedis) prema Uredbi Vijeća (EZ) br. 139/2004 (Vjerodostojan je samo tekst na francuskom jeziku)


Odluka Komisije od 27/11/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9137 - REHAU Verwaltungszentrale AG / MB Barter & Trading Holding AG) prema Uredbi Vijeća (EZ) br. 139/2004 (Vjerodostojan je samo tekst na njemačkom jeziku)


title: Odluka Vijeća (EU) 2018/1867 od 26. studenoga 2018. o stajalištu koje treba zauzeti, u ime Europske unije, u okviru Zajedničkog odbora EGP-a u vezi s izmjenom Priloga IX. (Financijske usluge) Sporazumu o EGP-u (Omnibus II) (Tekst značajan za EGP.)

text:
                  29.11.2018

                  HR

                  Službeni list Europske unije

                  L 304/29

         ODLUKA VIJEĆA (EU) 2018/1867
         od 26. studenoga 2018.
         o stajalištu koje treba zauzeti, u ime Europske unije, u okviru Zajedničkog odbora EGP-a u vezi s izmjenom Priloga IX. (Financijske usluge) Sporazumu o EGP-u (Omnibus II)
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegove članke 50., 53., 62. i 114. u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. u vezi s rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Prilog IX. tom Sporazumu, koji sadržava odredbe o financijskim uslugama.

                     (3)

                     Direktivu 2014/51/EU Europskog parlamenta i Vijeća (3) treba uključiti u Sporazum o EGP-u.

                     (4)

                     Prilog IX. Sporazumu o EGP-u trebalo bi stoga na odgovarajući način izmijeniti.

                     (5)

                     Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti, u ime Unije, u okviru Zajedničkog odbora EGP-a o predloženoj izmjeni Priloga IX. (Financijske usluge) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 26. studenoga 2018.

                  Za Vijeće

                  Predsjednica

               J. BOGNER-STRAUSS

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Direktiva 2014/51/EU Europskog parlamenta i Vijeća od 16. travnja 2014. o izmjeni direktiva 2003/71/EZ i 2009/138/EZ te uredbi (EZ) br. 1060/2009, (EU) br. 1094/2010 i (EU) br. 1095/2010 u pogledu ovlasti Europskog nadzornog tijela (Europskog nadzornog tijela za osiguranje i strukovno mirovinsko osiguranje) i Europskog nadzornog tijela (Europskog nadzornog tijela za vrijednosne papire i tržišta kapitala) (SL L 153, 22.5.2014., str. 1.).

            NACRT
            ODLUKA ZAJEDNIČKOG ODBORA EGP-a br. …/2018
            оd …
            o izmjeni Priloga IX. (Financijske usluge) Sporazumu o EGP-u
            ZAJEDNIČKI ODBOR EGP-a,
            uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
            budući da:

                        (1)

                        Direktivu 2014/51/EU Europskog parlamenta i Vijeća od 16. travnja 2014. o izmjeni direktiva 2003/71/EZ i 2009/138/EZ te uredbi (EZ) br. 1060/2009, (EU) br. 1094/2010 i (EU) br. 1095/2010 u pogledu ovlasti Europskog nadzornog tijela (Europsko nadzorno tijelo za osiguranje i strukovno mirovinsko osiguranje) i Europskog nadzornog tijela (Europsko nadzorno tijelo za vrijednosne papire i tržišta kapitala) (1) treba uključiti u Sporazum o EGP-u.

                        (2)

                        Prilog IX. Sporazumu o EGP-u trebalo bi stoga na odgovarajući način izmijeniti,

                  DONIO JE OVU ODLUKU:

               Članak 1.
               Prilog IX. Sporazumu o EGP-u mijenja se kako slijedi:

                           1.

                           Točka 1. (Direktiva 2009/138/EZ Europskog parlamenta i Vijeća) mijenja se kako slijedi:

                                       i.

                                       dodaje se sljedeća alineja:

                                                   „—

                                                      32014 L 0051: Direktivom 2014/51/EU Europskog parlamenta i Vijeća od 16. travnja 2014. (SL L 153, 22.5.2014., str. 1.).”;

                                       ii.

                                       dodaju se sljedeće prilagodbe:

                                                   „(k)

                                                   U slučajevima predviđenima u točki 31.h ovog Priloga i u skladu s tom točkom upućivanja na ovlasti EIOPA-e iz članaka 18. i 19. Uredbe (EU) br. 1094/2010 Europskog parlamenta i Vijeća u Direktivi smatraju se upućivanjima na ovlasti Nadzornog tijela EFTA-e kada je riječ o državama EFTA-e.

                                                   (l)

                                                   U članku 52. stavku 3. i članku 77.f stavku 1. nakon riječi ‚Vijeću’ umeću se riječi ‚Nadzornom tijelu EFTA-e, Stalnom odboru država EFTA-e’.

                                                   (m)

                                                   U članku 65.a nakon riječi ‚EIOPA’ umeću se, u odgovarajućem rodu, broju i padežu, riječi ‚ili, ovisno o slučaju, Nadzorno tijelo EFTA-e’.

                                                   (n)

                                                   U članku 70., upućivanja na ‚središnje banke Europskog sustava središnjih banaka (ESSB)’ i ‚središnje banke ESSB-a’, smatra se da uz svoje značenje u Direktivi, uključuju i nacionalne središnje banke država EFTA-e.

                                                   (o)

                                                   U članku 138. stavku 4., kada je riječ o državama EFTA-e riječ ‚EIOPA’ zamjenjuje se riječima ‚Nadzorno tijelo EFTA-e’, a riječi ‚prema izjavi EIOPA-e’ zamjenjuju se riječima ‚prema izjavama Nadzornog tijela EFTA-e na temelju nacrtâ koje je pripremila EIOPA’.

                                                   (p)

                                                   EIOPA u okviru sporazuma o suradnji sklopljenih s trećim zemljama ili njihovim tijelima u skladu s člankom 172. stavkom 4. točkom (e) ili člankom 260. stavkom 5. točkom (e) ne razmjenjuje informacije porijeklom iz država EFTA-e bez izričite suglasnosti tijela koja su ih otkrila i, prema potrebi, samo u svrhe za koje su ta tijela dala svoju suglasnost.

                                                   (q)

                                                   U članku 308.b stavku 15., kada je riječ o državama EFTA-e, riječi ‚23. svibnja 2014.’ zamjenjuju se riječima ‚dan stupanja na snagu Odluke Zajedničkog odbora EGP-a br. …/… od … [ove Odluke]’.”

                           2.

                           U točkama 29.b (Direktiva 2003/71/EZ Europskog parlamenta i Vijeća), 31.eb (Uredba (EZ) br. 1060/2009 Europskog parlamenta i Vijeća) i 31.i (Uredba (EU) br. 1095/2010 Europskog parlamenta i Vijeća) dodaje se sljedeća alineja:

                                       „–

                                          32014 L 0051: Direktivom 2014/51/EU Europskog parlamenta i Vijeća od 16. travnja 2014. (SL L 153, 22.5.2014., str. 1.).”.

                           3.

                           U točki 31.h (Uredba (EU) br. 1094/2010 Europskog parlamenta i Vijeća) dodaje se sljedeće:
                           „, kako je izmijenjena:

                                       —

                                          32014 L 0051: Direktivom 2014/51/EU Europskog parlamenta i Vijeća od 16. travnja 2014. (SL L 153, 22.5.2014., str. 1.).”.

               Članak 2.
               Vjerodostojni su tekstovi Direktive 2014/51/EU na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.
               Ova Odluka stupa na snagu […] pod uvjetom da su poslana sva priopćenja iz članka 103. stavka 1. Sporazuma o EGP-u (*1).

               Članak 4.
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici Zajedničkog odbora EGP-a

               (1)  SL L 153, 22.5.2014., str. 1.

               (*1)  [Ustavni zahtjevi nisu navedeni.] [Ustavni su zahtjevi navedeni.]


title: Odluka Vijeća od 26. studenoga 2018. o donošenju stajališta Vijeća o nacrtu izmjene proračuna br. 6 Europske unije za financijsku godinu 2018.

text:
                  29.11.2018

                  HR

                  Službeni list Europske unije

                  C 430/1

         ODLUKA VIJEĆA
         od 26. studenoga 2018.
         o donošenju stajališta Vijeća o nacrtu izmjene proračuna br. 6 Europske unije za financijsku godinu 2018.
         (2018/C 430/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 44.,
         budući da:

                     —

                     proračun Unije za financijsku godinu 2018. konačno je donesen 30. studenoga 2017. (2),

                     —

                     Komisija je 16. listopada 2018. podnijela prijedlog koji sadrži nacrt izmjene proračuna br. 6 za opći proračun za financijsku godinu 2018.,

                     —

                     kako bi se omogućilo donošenje nacrta izmjene proračuna br. 6 za opći proračun za 2018. prije kraja godine, Vijeće mora djelovati bez odgađanja. Stoga je u skladu s člankom 3. stavkom 3. Poslovnika Vijeća opravdano skratiti osmotjedno razdoblje za obavješćivanje nacionalnih parlamenata utvrđeno u članku 4. Protokola br. 1,

               ODLUČILO JE:

            Jedini članak
            Stajalište Vijeća o nacrtu izmjene proračuna br. 6 Europske unije za financijsku godinu 2018. doneseno je 26. studenoga 2018.
            Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

            Sastavljeno u Bruxellesu 26. studenoga 2018.

                  Za Vijeće

                  Predsjednica

               J. BOGNER-STRAUSS

            (1)  SL L 193, 30.7.2018., str. 1.

            (2)  SL L 57, 28.2.2018., str. 1.


title: Odluka Vijeća (ZVSP) 2018/1884 od 3. prosinca 2018. o produljenju i izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia

text:
                  4.12.2018

                  HR

                  Službeni list Europske unije

                  L 308/41

         ODLUKA VIJEĆA (ZVSP) 2018/1884
         od 3. prosinca 2018.
         o produljenju i izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 12. kolovoza 2010. donijelo Odluku 2010/452/ZVSP (1) kojom je produljena Promatračka misija Europske unije u Gruziji (EUMM Georgia) uspostavljena Zajedničkom akcijom Vijeća 2008/736/ZVSP (2).

                     (2)

                     Vijeće je 12. prosinca 2016. donijelo Odluku (ZVSP) 2016/2238 (3) kojom je mandat misije EUMM Georgia produljen do 14. prosinca 2018. te je predviđen financijski referentni iznos do 14. prosinca 2017.

                     (3)

                     Vijeće je 7. prosinca 2017. donijelo Odluku (ZVSP) 2017/2263 (4) kojom je predviđen financijski referentni iznos do 14. prosinca 2018.

                     (4)

                     Slijedom strateškog preispitivanja u 2018. Politički i sigurnosni odbor preporučio je produljenje mandata misije EUMM Georgia do 14. prosinca 2020.

                     (5)

                     Odluku 2010/452/ZVSP trebalo bi na odgovarajući način izmijeniti.

                     (6)

                     Misija EUMM Georgia provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Odluka 2010/452/ZVSP mijenja se kako slijedi:

                        1.

                        U članku 14. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s Misijom od 15. prosinca 2018. do 14. prosinca 2020. iznosi 38 200 000 EUR.”.

                        2.

                        U članku 18. drugi stavak zamjenjuje se sljedećim:
                        „Prestaje važiti 14. prosinca 2020.”.

            Članak 2.
            Ova Odluka stupa na snagu na dan donošenja.
            Primjenjuje se od 15. prosinca 2018.

            Sastavljeno u Bruxellesu 3. prosinca 2018.

                  Za Vijeće

                  Predsjednik

               N. HOFER

            (1)  Odluka Vijeća 2010/452/ZVSP od 12. kolovoza 2010. o Promatračkoj misiji Europske unije u Gruziji, EUMM Georgia (SL L 213, 13.8.2010., str. 43.).

            (2)  Zajednička akcija Vijeća 2008/736/ZVSP od 15. rujna 2008. o Promatračkoj misiji Europske unije u Gruziji, EUMM Georgia (SL L 248, 17.9.2008., str. 26.).

            (3)  Odluka Vijeća (ZVSP) 2016/2238 od 12. prosinca 2016. o izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia (SL L 337, 13.12.2016., str. 15.).

            (4)  Odluka Vijeća (ZVSP) 2017/2263 od 7. prosinca 2017. o izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia (SL L 324, 8.12.2017., str. 51.).


title: Odluka Vijeća (ZVSP) 2018/1930 od 10. prosinca 2018. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
                  10.12.2018

                  HR

                  Službeni list Europske unije

                  LI 313/5

         ODLUKA VIJEĆA (ZVSP) 2018/1930
         od 10. prosinca 2018.
         o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Odluku 2014/145/ZVSP (1).

                     (2)

                     Nakon organizacije takozvanih „izbora” u takozvanima „Narodnoj Republici Donjecku” i „Narodnoj Republici Lugansku”11. studenoga 2018. Vijeće smatra da bi devet osoba trebalo dodati na popis osoba, subjekata i tijela koji podliježu mjerama ograničavanja, kako je navedeno u Prilogu Odluci 2014/145/ZVSP.

                     (3)

                     Prilog Odluci 2014/145/ZVSP stoga bi trebalo na odgovarajući način izmijeniti,

               DONIJELO JE OVU ODLUKU:

            Članak 1.
            Osobe navedene u Prilogu ovoj Odluci dodaju se na popis naveden u Prilogu Odluci 2014/145/ZVSP.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 10. prosinca 2018.

                  Za Vijeće

                  Predsjednica

               F. MOGHERINI

            (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine (SL L 78, 17.3.2014., str. 16.).

            PRILOG
            Sljedeće osobe dodaju se na popis osoba naveden u Prilogu Odluci 2014/145/ZVSP:

                           Ime

                           Identifikacijski podaci

                           Obrazloženje

                           Datum uvrštenja

                           „167.

                           Olga Valerievna POZDNYAKOVA/Olga Valeryevna POZDNYAKOVA
                           (Ольга Валерьевна ПОЗДНЯКОВА)
                           Olga Valeriyivna POZDNYAKOVA
                           (Ольга Валеріївна ПОЗДНЯКОВА)

                           Datum rođenja: 30.3.1982.
                           Mjesto rođenja: Šahti, Rostovska oblast, SSSR

                           ‚Predsjednica’‚Središnjeg izbornog povjerenstva’ takozvane ‚Narodne Republike Donjecka’. U tom svojstvu sudjelovala je u organizaciji takozvanih ‚izbora’ održanih 11. studenoga 2018. u takozvanoj ‚Narodnoj Republici Donjecku’ i time aktivno podupirala i provodila djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           10.12.2018.

                           168.

                           Elena Valerievna KRAVCHENKO/Elena Valeryevna KRAVCHENKO
                           (Елена Валериевна КРАВЧЕНКО)
                           Olena Valeriyivna KRAVCHENKO
                           (Олена Валеріївна КРАВЧЕНКО)

                           Datum rođenja: 22.2.1983.
                           Mjesto rođenja: Sverdlovsk (Jekaterinburg), SSSR

                           ‚Predsjednica’‚Središnjeg izbornog povjerenstva’ takozvane ‚Narodne Republike Luganska’. U tom svojstvu sudjelovala je u organizaciji takozvanih ‚izbora’ održanih 11. studenoga 2018. u takozvanoj ‚Narodnoj Republici Lugansku’ i time aktivno podupirala djelovanja i provodila politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           10.12.2018.

                           169.

                           Leonid Ivanovich PASECHNIK
                           (Леонид Иванович ПАСЕЧНИК)
                           Leonid Ivanovych PASICHNYK
                           (Леонід Іванович ПАСІЧНИК)

                           Datum rođenja: 15.3.1970.
                           Mjesto rođenja: Vorošilovgrad – Lugansk, Vorošilovgradska oblast, Ukrajinski SSR

                           ‚Izabrani vođa’ takozvane ‚Narodne Republike Luganska’. Preuzimanjem te funkcije i djelovanjem u tom svojstvu aktivno je podupirao i provodio djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           10.12.2018.

                           170.

                           Vladimir Anatolievich BIDYOVKA/Vladimir Anatolievich BIDEVKA
                           (Владимир Анатольевич БИДЁВКА)
                           Volodymyr Anatoliyovych BIDIOVKA
                           (Володимир Анатолійович БІДЬОВКА)

                           Datum rođenja: 7.3.1981.
                           Mjesto rođenja: Makejevka – Donjecka oblast

                           ‚Predsjednik’ takozvanog ‚Narodnog vijeća’ takozvane ‚Narodne Republike Donjecka’. Preuzimanjem te funkcije i djelovanjem u tom svojstvu aktivno je podupirao i provodio djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           10.12.2018.

                           171.

                           Denis Nikolaevich MIROSHNICHENKO
                           (Денис Николаевич МИРОШНИЧЕНКО)

                           Datum rođenja: 8.12.1987.
                           Mjesto rođenja: Lugansk

                           ‚Predsjednik’ takozvanog ‚Narodnog vijeća’ takozvane ‚Narodne Republike Luganska’. Preuzimanjem te funkcije i djelovanjem u tom svojstvu aktivno je podupirao i provodio djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           10.12.2018.

                           172.

                           Aleksey Alekseevich NAYDENKO
                           (Алексей Алексеевич НАЙДЕНКО)
                           Oleksii Oleksiyovych NAYDENKO
                           (Олексій Олексійович НАЙДЕНКО)

                           Datum rođenja: 2.6.1980.
                           Mjesto rođenja: Donjeck

                           ‚Zamjenik predsjednika’‚Središnjeg izbornog povjerenstva’ takozvane ‚Narodne Republike Donjecka’. U tom svojstvu sudjelovao je u organizaciji takozvanih ‚izbora’ održanih 11. studenoga 2018. u takozvanoj ‚Narodnoj Republici Donjecku’ i time aktivno podupirao djelovanja i provodio politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           10.12.2018.

                           173.

                           Vladimir Yurievich VYSOTSKIY
                           (Владимир Юрьевич ВЫСОЦКИЙ)
                           Volodymyr Yuriyovych VYSOTSKYI
                           (Володимир Юрійович ВИСОЦЬКИЙ)

                           Datum rođenja: 7.4.1985.
                           Mjesto rođenja: Autonomna Republika Krim

                           ‚Tajnik’‚Središnjeg izbornog povjerenstva’ takozvane ‚Narodne Republike Donjecka’. U tom svojstvu sudjelovao je u organizaciji takozvanih ‚izbora’ održanih 11. studenoga 2018. u takozvanoj. ‚Narodnoj Republici Donjecku’ i time aktivno podupirao djelovanja i provodio politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           10.12.2018.

                           174.

                           Maksim Aleksandrovich SVIDCHENKO
                           (Максим Александрович СВИДЧЕНКО)
                           Maksym Oleksandrovych SVIDCHENKO
                           Максим Олександрович СВІДЧЕНКО

                           Datum rođenja: 6.4.1978.

                           ‚Zamjenik predsjednika’‚Središnjeg izbornog povjerenstva’ takozvane ‚Narodne Republike Luganska’. U tom svojstvu sudjelovao je u organizaciji takozvanih ‚izbora’ održanih 11. studenoga 2018. u takozvanoj ‚Narodnoj Republici Lugansku’ i time aktivno podupirao djelovanja i provodio politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           10.12.2018.

                           175.

                           Ekaterina Vasilyevna TERESHCHENKO/Ekaterina Vasilievna TERESHCHENKO
                           (Екатерина Васильевна ТЕРЕЩЕНКО)
                           Kateryna Vasylivna TERESHCHENKO
                           (Катерина Василівна ТЕРЕЩЕНКО)

                           Datum rođenja: 31.5.1986.

                           ‚Tajnica’‚Središnjeg izbornog povjerenstva’ takozvane ‚Narodne Republike Luganska’. U tom svojstvu sudjelovala je u organizaciji takozvanih ‚izbora’ održanih 11. studenoga 2018. u takozvanoj ‚Narodnoj Republici Lugansku’ i time aktivno podupirala i provodila politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           10.12.2018.”


title: Odluka Vijeća (EU) 2019/53 od 20. prosinca 2018. o stajalištu koje treba zauzeti u ime Europske unije na Konferenciji stranaka Roterdamske konvencije u pogledu postupaka usklađivanja

text:
                  14.1.2019

                  HR

                  Službeni list Europske unije

                  L 10/64

         ODLUKA VIJEĆA (EU) 2019/53
         od 20. prosinca 2018.
         o stajalištu koje treba zauzeti u ime Europske unije na Konferenciji stranaka Roterdamske konvencije u pogledu postupaka usklađivanja
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 192. stavak 1. i članak 207. stavak 3. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Roterdamska konvencija o postupku prethodnog pristanka za određene opasne kemikalije i pesticide u međunarodnoj trgovini („Konvencija”) sklopljena je u ime Unije Odlukom Vijeća 2006/730/EZ (1) i stupila je na snagu 24. veljače 2004.

                     (2)

                     U skladu s člankom 22. Konvencije Konferencija stranaka može donijeti dodatne priloge Konvenciji koji se odnose na postupovna, znanstvena, tehnička ili upravna pitanja.

                     (3)

                     Na devetom redovitom sastanku Konferencije stranaka, koji se treba održati od 29. travnja do 10. svibnja 2019., stranke će razmotriti donošenje dodatnog postupovnog priloga radi uvođenja mehanizma za utvrđivanje neusklađenosti kako je predviđeno člankom 17. Konvencije.

                     (4)

                     Budući da će dodatni postupovni prilog biti obvezujući za Uniju, primjereno je utvrditi stajalište koje na Konferenciji stranaka treba zauzeti u ime Unije.

                     (5)

                     Unija ponovno potvrđuje da je od ključne važnosti promicati bolju provedbu multilateralnih sporazuma i normi u području okoliša te se na to obvezati na globalnoj razini,

                     (6)

                     U mjeri u kojoj se Konvencija nalazi i u nadležnosti Unije i u nadležnosti država članica, Komisija i države članice trebale bi blisko surađivati na donošenju mehanizma za utvrđivanje usklađenosti s ciljem jedinstva u međunarodnom predstavljanju Unije,

               DONIJELO JE OVU ODLUKU:

            Članak 1.
            Stajalište koje u ime Unije treba zauzeti na predstojećoj Konferenciji stranaka Roterdamske konvencije jest da se podupiru nacrt akta o uslađenostpriložen ovoj Odluci
            Predstavnici Unije uz savjetovanje s državama članicama tijekom koordinacijskih sastanaka na licu mjesta mogu bez daljnje odluke Vijeća dogovoriti manje izmjene nacrta akta o uslađenosti priloženog ovoj Odluci s obzirom na razvoj događaja na predstojećoj Konferenciji stranaka.

            Članak 2.
            Ova Odluka stupa na snagu na dan donošenja.

            Članak 3.
            Ova Odluka objavljuje se u Službenom listu Europske unije.

            Sastavljeno u Bruxellesu 20. prosinca 2018.

                  Za Vijeće

                  Predsjednica

               E. KÖSTINGER

            (1)  Odluka Vijeća 2006/730/EZ od 25. rujna 2006. o sklapanju, u ime Europske zajednice, Roterdamske konvencije o postupku prethodnog pristanka za određene opasne kemijske tvari i pesticide u međunarodnoj trgovini (SL L 299, 28.10.2006., str. 23.).

            PRILOG

               Nacrt odluke RC-9/[]: Postupci i mehanizmi za usklađivanje s Roterdamskom konvencijom

               Podnosi …

               Odlučuje donijeti Prilog VII. Konvenciji kojim se utvrđuju postupci i mehanizmi za usklađivanje s Roterdamskom konvencijom, a koji se nalazi u Prilogu ovoj Odluci.

               Dodatak

                  Prilog VII.: Postupci i mehanizmi za usklađivanje s Roterdamskom konvencijom

                           (1)

                           Uspostavlja se Odbor za usklađivanje (dalje u tekstu „Odbor”).

                     Članovi

                           (2)

                           Odbor se sastoji od 15 članova. Predlažu ih stranke, a bira Konferencija stranaka na temelju pravedne geografske zastupljenosti pet regionalnih skupina Ujedinjenih naroda.

                           (3)

                           Članovi imaju stručno znanje i posebne kvalifikacije kad je riječ o predmetu obuhvaćenom Konvencijom. Odlučuju objektivno i u najboljem interesu Konvencije.

                     Izbor članova

                           (4)

                           Na prvom sastanku nakon stupanja na snagu ovog Priloga Konferencija stranaka bira osam članova Odbora na jedan mandat i sedam članova na dva mandata. Na svim sljedećim redovitim sastancima Konferencija stranaka bira nove članove na dva puna mandata kako bi zamijenili članove čiji je mandat istekao ili uskoro istječe. Članovi ne smiju služiti više od dva uzastopna mandata. Za potrebe ovog Priloga, „mandat” znači razdoblje koje počinje na kraju jednog redovitog sastanka Konferencije stranaka i završava na kraju sljedećeg redovitog sastanka Konferencije stranaka.

                           (5)

                           Ako član Odbora podnese ostavku ili iz nekog drugog razloga nije u mogućnosti odraditi mandat do kraja ili obavljati dužnosti, stranka koja ga je predložila predlaže novu osobu koja će ga zamijeniti do kraja mandata.

                     Službenici

                           (6)

                           Odbor izabire svojeg predsjednika. Odbor bira potpredsjednika i izvjestitelja na rotirajućoj osnovi u skladu s pravilom 30. Poslovnika Konferencije stranaka.

                     Sastanci

                           (7)

                           Odbor održava sastanke prema potrebi i ako je to moguće paralelno sa sastancima Konferencije stranaka ili drugih tijela Konvencije.

                           (8)

                           Podložno točki 9. u nastavku, sastanci Odbora otvoreni su za stranke i javnost, osim ako Odbor odluči drukčije.
                           Ako Odbor razmatra podneske u skladu s točkom 12. ili 13., sastanci Odbora otvoreni su za stranke, ali zatvoreni za javnost, osim ako se sa strankom čija je usklađenost u pitanju dogovori drukčije.
                           Stranke ili promatrači koji mogu prisustvovati sastanku nemaju pravo sudjelovanja, osim ako Odbor i stranka čija je usklađenost u pitanju ne odluče drukčije.

                           (9)

                           Ako se podnese podnesak u vezi s mogućom neusklađenosti stranke, ona se poziva da sudjeluje u razmatranju podneska unutar Odbora. Međutim, stranka ne može sudjelovati u izradi i donošenju preporuke ili zaključka Odbora.

                           (10)

                           Odbor nastoji postići dogovor o svim pitanjima konsenzusom. Ako to nije moguće, u izvješću se navode stajališta svih članova Odbora. Ako se iscrpe sve mogućnosti za postizanje konsenzusa i dogovor nije postignut, krajnje je rješenje da se svaka odluka donosi četveropetinskom većinom prisutnih članova koji glasaju ili glasovima osam članova, ovisno o tome koji je broj veći. Kvorum čini deset članova Odbora.

                           (11)

                           Svaki član Odbora u odnosu na sva pitanja koja Odbor razmatra mora izbjegavati izravne ili neizravne sukobe interesa. Ako se član nađe u izravnom ili neizravnom sukobu interesa, ili je državljanin stranke čija je usklađenost u pitanju, o tome obavješćuje Odbor prije početka razmatranja pitanja. Dotični član ne sudjeluje u pripremi i donošenju preporuke Odbora u vezi s tim pitanjem.

                           (12)

                           Ako se primjenjuju podtočke (a) i (b), podneske preko Tajništva u pisanom obliku može podnijeti:

                                       (a)

                                       Stranka koja vjeruje da unatoč svojim najboljim nastojanjima nije, ili neće biti, u mogućnosti poštovati određene obveze iz Konvencije. U takvom bi podnesku trebalo detaljno opisati o kojim je posebnim obvezama riječ te navesti procjenu razloga zbog kojih stranka ne može ispuniti te obveze. Ako je moguće, mogu se dostaviti potkrjepljujuće informacije ili dati savjeti o tome gdje se takve informacije mogu pronaći. Podnesak može sadržavati prijedloge rješenja koja stranka smatra najprimjerenijima za svoje specifične potrebe.

                                       (b)

                                       Stranka na koju izravno utječe ili bi moglo utjecati navodno nepoštovanje obveza iz Konvencije od strane druge stranke. Stranka koja namjerava podnijeti podnesak u skladu s ovom podtočkom trebala bi se prije toga savjetovati sa strankom čija je usklađenost u pitanju. Podnesak bi trebao sadržavati opis o kojim je posebnim odredbama riječ te potkrjepljujuće informacije, a i objašnjenje na koji način to utječe ili bi moglo utjecati na stranku.

                           (13)

                           Kako bi procijenio moguće poteškoće s kojima se stranke susreću u ispunjavanju svojih obveza na temelju članka 4. stavka 1., članka 5. stavaka 1. i 2. i članka 10. Konvencije, nakon što od Tajništva primi informacije koje su stranke dostavile u skladu s tim odredbama, Odbor stranku pisanim putem obavješćuje o dotičnom pitanju. Ako se savjetovanjem s dotičnom strankom preko Tajništva pitanje ne riješi u roku od 90 dana i Odbor ga nastavi razmatrati, on to čini u skladu s točkama od 16. do 24.

                           (14)

                           U roku od dva tjedna od primitka takvih podnesaka Tajništvo podneske podnesene na temelju prethodno navedene točke 12. podtočke (a) prosljeđuje članovima Odbora radi razmatranja na sljedećem sastanku Odbora.

                           (15)

                           U roku od dva tjedna od primitka bilo kojeg podneska podnesenog na temelju točke 12. podtočke (b) ili u skladu s točkom 13. Tajništvo šalje primjerak stranci čija je usklađenost s Konvencijom u pitanju te članovima Odbora radi razmatranja na sljedećem sastanku Odbora.

                           (16)

                           Stranke čija je usklađenost u pitanju mogu dostaviti odgovore ili primjedbe tijekom svakog koraka postupka opisanog u ovoj Odluci.

                           (17)

                           Ne dovodeći u pitanje prethodno navedenu točku 16., dodatne informacije koje stranka čija je usklađenost u pitanju dostavlja kao odgovor na podnesak potrebno je proslijediti Tajništvu u roku od tri mjeseca od datuma na koji je stranka zaprimila podnesak, osim ako je zbog okolnosti pojedinog slučaja potrebno produljiti taj rok. Informacije se odmah prosljeđuju članovima Odbora kako bi ih razmatrali na sljedećem sastanku Odbora. Ako je podnesak podnesen na temelju prethodno navedene točke 12. podtočke (b), Tajništvo prosljeđuje informacije i stranci koja je podnijela podnesak.

                           (18)

                           Odbor može odlučiti da neće dalje razmatrati podneske koje smatra:

                                       (a)

                                       de minimis;

                                       (b)

                                       očito neosnovanima.

                     Olakšavanje

                           (19)

                           Odbor razmatra sve podneske podnesene u skladu s točkom 12. ili s ciljem provedbe prethodno navedene točke 13. kako bi utvrdio činjenice i temeljne uzroke problema te pomogao u njegovu rješavanju, uzimajući u obzir članak 16. Konvencije. U tu svrhu Odbor može stranci pružiti:

                                       (a)

                                       savjet;

                                       (b)

                                       neobvezujuće preporuke;

                                       (c)

                                       sve dodatne informacije potrebne kako bi se stranci pomoglo u izradi plana usklađivanja, uključujući rokove i ciljeve.

                     Moguće mjere za rješavanje pitanja usklađenosti

                           (20)

                           Ako nakon provedbe postupka olakšavanja utvrđenog u prethodno navedenoj točki 19. i uzimajući u obzir uzrok, vrstu, stupanj i učestalost poteškoća pri usklađivanju, uključujući financijske i tehničke kapacitete stranaka čija je usklađenost u pitanju, Odbor smatra potrebnim predlaganje daljnjih mjera za rješavanje pitanja usklađenosti stranke, on može, imajući na umu njezine mogućnosti u skladu s člankom 18. stavkom 5. točkom (c) Konvencije, Konferenciji stranaka preporučiti da razmotri sljedeće mjere za postizanje usklađenosti koje treba poduzeti u skladu s međunarodnim pravom:

                                       (a)

                                       dodatnu potporu na temelju Konvencije za dotičnu stranku, uključujući prema potrebi olakšavanje pristupa financijskim sredstvima, tehničkoj pomoći i izgradnji kapaciteta;

                                       (b)

                                       savjetovanje o budućoj usklađenosti kako bi se strankama pomoglo u provedbi odredbi Konvencije te promicala suradnja svih stranaka;

                                       (c)

                                       zahtjev da je dotična stranka izvijesti o uloženom trudu;

                                       (d)

                                       izjavu o zabrinutosti u pogledu moguće buduće neusklađenosti;

                                       (e)

                                       izjavu o zabrinutosti u pogledu trenutačne neusklađenosti;

                                       (f)

                                       zahtjev da izvršni tajnik objavi slučajeve neusklađenosti;

                                       (g)

                                       preporuku da problem neusklađenosti rješava stranka na koju se to odnosi, s ciljem rješavanja situacije.

                     Postupanje s informacijama

                           (21)

                                          (1)

                                          Odbor može preko Tajništva dobiti relevantne informacije od:

                                                      (a)

                                                      stranaka;

                                                      (b)

                                                      relevantnih izvora, ako smatra da je potrebno i prikladno, uz prethodni pristanak dotične stranke ili prema uputi Konferencije stranaka;

                                                      (c)

                                                      mehanizma Konvencije za razmjenu informacija i međuvladinih organizacija. Odbor takve informacije dostavlja dotičnoj stranci i poziva je da o njima iznese primjedbe.

                                          (2)

                                          Odbor može i od Tajništva zatražiti informacije, prema potrebi u obliku izvješća, o pitanjima koja se u Odboru razmatraju.

                           (22)

                           Za potrebe ispitivanja sustavnih problema opće usklađenosti u skladu s točkom 25. Odbor može:

                                       (a)

                                       zatražiti informacije od svih stranaka;

                                       (b)

                                       u skladu s odgovarajućim smjernicama Konferencije stranaka zatražiti relevantne informacije od svih pouzdanih izvora i vanjskih stručnjaka i

                                       (c)

                                       savjetovati se s Tajništvom te se osloniti na njegovo iskustvo i bazu znanja.

                           (23)

                           Podložno članku 14. Konvencije, Odbor i sve osobe i stranke koje sudjeluju u raspravama Odbora štite povjerljivost informacija dobivenih u povjerenju.

                     Praćenje

                           (24)

                           Odbor za usklađivanje trebao bi pratiti posljedice radnji poduzetih na temelju prethodno navedenih točaka 19. i 20.

                     Pitanja opće usklađenosti

                           (25)

                           Odbor za usklađivanje može ispitati sustavna pitanja opće usklađenost koja su u interesu svih stranaka ako:

                                       (a)

                                       to zatraži Konferencija stranaka;

                                       (b)

                                       na temelju informacija koje je Tajništvo djelujući u skladu sa svojim zadaćama u okviru Konvencije dobilo od stranaka i dostavilo Odboru, Odbor odluči da je potrebno ispitati pitanje opće neusklađenosti i o tome izvijestiti Konferenciju stranaka.

                     Izvješća Konferenciji stranaka

                           (26)

                           Odbor podnosi izvješće za svaki redoviti sastanak Konferencije stranaka, a njime su obuhvaćeni:

                                       (a)

                                       dotadašnji rad Odbora;

                                       (b)

                                       zaključci ili preporuke Odbora;

                                       (c)

                                       budući program rada Odbora, uključujući vremenski raspored očekivanih sastanaka koje smatra potrebnima za ostvarenje programa rada, koji Konferencija stranaka treba razmotriti i odobriti.

                     Ostala pomoćna tijela

                           (27)

                           Ako se aktivnosti Odbora koje se odnose na posebna pitanja preklapaju s odgovornostima nekog drugog tijela osnovanog na temelju Roterdamske konvencije, Konferencija stranaka može Odbor uputiti da se savjetuje s tim tijelom.

                     Razmjena informacija s drugim relevantnim multilateralnim sporazumima o okolišu

                           (28)

                           Ako je potrebno, Odbor može na zahtjev Konferencije stranaka ili izravno prikupiti posebne informacije od odbora za usklađivanje koji se bave opasnim tvarima i otpadom pod okriljem drugih relevantnih multilateralnih sporazuma o okolišu te o tim aktivnostima izvijestiti Konferenciju stranaka.

                     Preispitivanje mehanizma za utvrđivanje usklađenosti

                           (29)

                           Konferencija stranaka redovito preispituje provedbu postupaka i mehanizama navedenih u ovom Prilogu.

                     Odnos prema rješavanju sporova

                           (30)

                           Navedenim postupcima i mehanizmima ne dovodi se u pitanje članak 20. Konvencije.